wickkiey/tamil-wikipedia-chunked huggingface dataset:
# குலதெய்வம்

மனைவியருடன் மதுரை வீரன், மதுரை, 16ஆம் நூற்றாண்டுச் சிற்பம்]]  
***குலதெய்வம்***, ***குலதேவா*** அல்லது ***குலதேவி*** என்றும் அழைக்கப்படும், இந்து மற்றும் ஜைன மதத்தில் மூதாதையர் வழிபாட்டு தெய்வமாகும். குல தெய்வம் பெரும்பாலும் ஒன்று அல்லது பல குடும்பங்கள், குலம், வம்சம், கோத்திரம் ஆகியவற்றில் பகிர்ந்து கொள்ளப்படுகிறது. இது இஷ்ட தெய்வம், மற்றும் கிராம காவல் தெய்வம் ஆகியவற்றிலிருந்து வேறுபட்டது.
# குலதெய்வம்

## இதனையும் காண்க

- குல தெய்வ வழிபாடு
# மலாயா கூட்டமைப்பு மாநிலங்கள்

**மலாயா கூட்டமைப்பு மாநிலங்கள்** (ஆங்கிலம்: *Federated Malay States* (**FMS**); மலாய் மொழி: *Negeri-negeri Melayu Bersekutu*; சீனம்: 马来联邦; ஜாவி:نݢري٢ ملايو برسکوتو) என்பது 1896-ஆம் தொடங்கி 1946-ஆம் ஆண்டு வரையில், தீபகற்ப மலேசியாவின் சிலாங்கூர், பேராக், நெகிரி செம்பிலான், பகாங் மாநிலங்களின் கூட்டமைப்பு ஆகும். அந்த நான்கு மாநிலங்களும் பிரித்தானிய மலாயா நிர்வாகத்தின் கீழ் பாதுகாக்கப்பட்ட மாநிலங்களாக இருந்தன.  
1946-ஆம் ஆண்டில், அந்த நான்கு மாநிலங்களுடன், மலாக்கா; பினாங்கு நீரிணை குடியேற்ற மாநிலங்களும் (*Straits Settlements*); மற்றும் மலாயா கூட்டமைப்பில் சேரா மாநிலங்களும் (*Unfederated Malay States*) ஒன்றாக இணைக்கப்பட்டு மலாயா ஒன்றியம் (*Malayan Union*) எனும் ஓர் ஒன்றியம் உருவாக்கப்பட்டது.  
இரண்டு ஆண்டுகளுக்குப் பிறகு, மலாயா ஒன்றியம் எனும் அந்த அமைப்பு மலாயா கூட்டமைப்பு ஆனது. 1957-ஆம் ஆண்டில் மலாயா சுதந்திரம் அடைந்தது. இறுதியாக 1963-ஆம் ஆண்டில், வடக்கு போர்னியோ எனும் இன்றைய சபா மாநிலமும் சரவாக்; சிங்கப்பூர் மாநிலங்களும் இணைந்து மலேசியா எனும் பெரும் கூட்டமைப்பாக மாற்றம் கண்டன.
# மலாயா கூட்டமைப்பு மாநிலங்கள்

## பொது

மலாயா கூட்டமைப்பு மாநிலங்களின் உண்மையான நிர்வாக அதிகாரங்கள் நான்கு உள்ளூர் பிரித்தானிய ஆளுநர்களிடமும் (*British Residents*); மற்றும் பிரித்தானிய தலைமை ஆளுநரிடமும் (*Resident-General*) மட்டுமே இருந்தன.  
உள்ளூர் சுல்தான்களின் அதிகாரங்கள் "மலாய் மதம் மற்றும் பழக்கவழக்கங்களைத் தொடும்" (*Malay Religion and Customs*) விசயங்களில் மட்டுமே இருந்தன. அந்த வகையில் உள்ளூர் சுல்தான்களின் அதிகாரங்கள் வெகுவாகக் குறைக்கப்பட்டன.  
இரண்டாம் உலக போரில், மலாயா கூட்டமைப்பு மாநிலங்களும்; மலாயா கூட்டமைப்பில் சேரா மாநிலங்களும்; நீரிணை குடியேற்ற மாநிலங்களும் ஜப்பானியர்களால் ஆக்கிரமிக்கப்பட்டன.  
ஜப்பான் சரண் அடைந்து மலாயா விடுதலைக்குப் பிறகு, மலாயா கூட்டமைப்பு வடிவத்திற்குப் பதிலாக நடுவண் அரசு நிர்வாகம் (*Federal Form of Government*) அமல்படுத்தப் பட்டது.
# மலாயா கூட்டமைப்பு மாநிலங்கள்

## விளக்கம்

### மலாயா கூட்டமைப்பு மாநிலங்கள்

- மலாயா கூட்டமைப்பு மாநிலங்கள்
(*Federated Malay States*) (**FMS**) - (*Protectorate States*)
1. சிலாங்கூர்
1. பேராக்
1. நெகிரி செம்பிலான்
1. பகாங்
# மலாயா கூட்டமைப்பு மாநிலங்கள்

## விளக்கம்

### மலாயா கூட்டமைப்பில் சேரா மாநிலங்கள்

- மலாயா கூட்டமைப்பில் சேரா மாநிலங்கள்
(*Unfederated Malay States*) - (*Protected States*)
1. ஜொகூர்
1. கெடா
1. கிளாந்தான்
1. பெர்லிஸ்
1. திராங்கானு
# மலாயா கூட்டமைப்பு மாநிலங்கள்

## விளக்கம்

### நீரிணைக் குடியேற்ற மாநிலங்கள்

- நீரிணைக் குடியேற்ற மாநிலங்கள்
(*Straits Settlements*) (*Crown Colony States*)
1. மலாக்கா
1. பினாங்கு
1. சிங்கப்பூர்
# மலாயா கூட்டமைப்பு மாநிலங்கள்

## வரலாறு

### உருவாக்கம்

1874 சனவரி 20-ஆம் தேதி, நீரிணை குடியேற்றங்களின் ஆளுநரான சர் ஆண்ட்ரூ கிளார்க் (*Sir Andrew Clarke*), பேராக் சுல்தானுடன், பாங்கோர் உடன்படிக்கையை (*Treaty of Pangkor 1874*) செய்து கொண்டார்.  
அதன் மூலம் ஆளுநர் (ரெசிடென்ட்; *Resident*) எனும் ஒரு பிரித்தானிய அதிகாரிக்கு ஒரு பொருத்தமான குடியிருப்பை வழங்குவதற்குப் பேராக் சுல்தான் (*Sultan of Perak*) ஒப்புக் கொண்டார்.
# மலாயா கூட்டமைப்பு மாநிலங்கள்

## வரலாறு

### பிரித்தானிய ஆளுநர் முறை

பேராக் மாநிலத்தில், மலாய் மதம் மற்றும் கலாசாரப் பழக்கவழக்கங்களைத் தொடும் விசயங்களைத் தவிர (*Malay Religion and Customs*) மற்ற எல்லா விசயங்களிலும் பிரித்தானிய அதிகாரியின் ஆலோசனைகளைக் கேட்டுச் செயல்படவும் பேராக் சுல்தான் ஒப்புக் கொண்டார்.  
இதே ஆளுநர் (ரெசிடென்ட்) முறை அதே 1874-ஆம் ஆண்டு சிலாங்கூர் மற்றும் நெகிரி செம்பிலான் மாநிலங்களிலும் அமல் செய்யப்பட்டது. 1888-இல் பகாங்கிற்கும் நீட்டிக்கப்பட்டது.
# மலாயா கூட்டமைப்பு மாநிலங்கள்

## வரலாறு

### உண்மையான அதிகாரங்கள்

நிர்வாகத் திறனை அதிக அளவில் மேம்படுத்துவதற்காக, சிலாங்கூர், பேராக், நெகிரி செம்பிலான், பகாங் ஆகிய நான்கு மாநிலங்களும் 1895-1896-இல் மலாயா கூட்டமைப்பு மாநிலங்கள் (*Federated Malay States*) என ஒன்றிணைக்கப்பட்டன.  
இந்த அமைப்பு மிகவும் மையப்படுத்தப்பட்டது. உண்மையான அதிகாரங்கள் பிரித்தானிய அரசாங்கத்தின் ஆளுநர்களின் கைகளில் இருந்தன. முதலில் தலைமைப் பிரித்தானிய ஆளுநரிடம் (*Resident-General*) அந்த அதிகாரம் இருந்தது. பின்னர் பிரித்தானிய அரசாங்கத்தின் தலைமைச் செயலாளரிடம் (*Chief Secretary of the British Government*) ஒட்டு மொத்த கூட்டமைப்பு அதிகாரங்களும் போய்ச் சேர்ந்தன.  
டிசம்பர் 8, 1941-இல் ஜப்பானியர்கள் மலாயாவை ஆக்கிரமிக்கும் வரை இந்த மலாயா கூட்டமைப்பு மாநிலங்கள் கூட்டமைப்பு முறை அமலில் இருந்தது. அதன் பின்னர் மலாயா ஒன்றியம் அமைப்பில் இந்தக் கூட்டமைப்பு முறை இணைக்கப்பட்டது.
# மலாயா கூட்டமைப்பு மாநிலங்கள்

## மலாயா கூட்டமைப்பு ஆளுநர்கள்

1896 முதல் 1936 வரை, உண்மையான அதிகாரம் பிரித்தானிய ஆளுநரின் *(Resident-General)* கைகளில் இருந்தது, பின்னர் அவர் கூட்டமைப்பின் தலைமைச் செயலாளர் *(Chief Secretary of the Federation)* என்று அழைக்கப்பட்டார்.
**'''ஆளுநர்கள் - மலாயா கூட்டமைப்பு மாநிலங்கள் (1896–1911)'''**  
| # | ஆளுநர்கள் | தொடக்கம் | வரை | குறிப்புகள் |
| --- | --- | --- | --- | --- |
# மலாயா கூட்டமைப்பு மாநிலங்கள்

## சிலாங்கூர் பிரித்தானிய முதல்வர்கள்

- 1875–1876 ஜேம்ஸ் கத்திரி டேவிட்சன் (1837–1891)
- 1876–1882 வில்லியம் புளூம்பீல்ட் டக்ளஸ் (1822–1906)
- 1882–1884 பிராங்க் சுவெட்டன்காம் (1850–1946)
- 1884–1888 ஜான் பிக்கர்சிகில் ரோட்ஜர் (1851–1910)
- 1889–1892 வில்லியம் எட்வர்ட் மெக்சுவெல் (1846–1897)
- 1892–1896 வில்லியம் திரிச்சர் (1849–1919)
- 1896–1902 ஜான் பிக்கர்சிகில் ரோட்ஜர் (2nd time, 1851–1910)
- 1902–1910 என்றி கான்வே பெல்பீல்ட் (1855–1923)
- 1910–1913 ரெஜினால்ட் ஜார்ஜ் வாட்சன் (1862–1926)
- 1913–1919 எட்வர்ட் ஜார்ஜ் பிராட்ரிக் (1864–1929)
- 1919–1921 ஆர்தர் என்றி லெமன் (1864–1933)
- 1921–1926 ஓசுவால்ட் பிரான்சிஸ் ஜெரார்ட் இசுடோனர் (1872–1940)
- 1926–1927 என்றி வாக்ஸ்டாப் தாம்சன் (1874–1941)
- 1927–1930 ஜேம்ஸ் லோர்னி (1876–1959)
- 1930–1933 ஜெப்ரி கேட்டர் (1884–1973)
- 1933–1935 ஜார்ஜ் எர்னஸ்ட் இலண்டன் (1889– 1957)
- 1935–1937 தியோடர் சாமுவேல் ஆடம்ஸ் (1885–1961)
- 1937–1939 இசுடான்லி வில்சன் ஜோன்ஸ் (1888–1962)
- 1939–1941 ஜார்ஜ் மாண்ட்கோமெரி கிட்
- 1941 நார்மன் ரோல்ஸ்டோன் ஜாரெட் (1889–1982)
# மலாயா கூட்டமைப்பு மாநிலங்கள்

## பேராக் பிரித்தானிய முதல்வர்கள்

- 1874–1875 ஜேம்ஸ் பர்ச் (1826–1875)
- 1876–1877 ஜேம்ஸ் கத்திரி டேவிட்சன்
- 1877–1889 இயூ லோ (1824–1905)
- 1889–1896 பிராங்க் சுவெட்டன்காம் (1850–1946)
- 1896–1902 வில்லியம் திரிச்சர் (1849–1919)
- 1902–1903 ஜான் பிக்கர்சிகில் ரோட்ஜர் (1851–1910)
- 1905–1910 எர்னஸ்ட் பர்ச் (1857–1929)
- 1910–1912 என்றி கான்வே பெல்பீல்ட் (1855–1923)
- 1912–1913 வில்லியம் ஜேம்ஸ் பார்க் இயூம் (1866–1952)
- 1913–1919 ரெஜினால்ட் ஜார்ஜ் வாட்சன் (1862–1926)
- 1919–1920 ஜார்ஜ் மெக்சுவெல் (1871–1959)
- 1920–1921 வில்லியம் ஜேம்ஸ் பார்க் இயூம் (1866–1952)
- 1921–1926 சிசில் வில்லியம் சேசு பார் (1871–1943)
- 1926–1927 ஓசுவால்ட் பிரான்சிஸ் ஜெரார்ட் சுடோனர் (1872–1940)
- 1927–1929 என்றி வாக்சுடாப் தாம்சன் (1874–1941)
- 1929–1930 சார்லஸ் வால்டர் எமில்டன் காக்ரேன் (1876–1932)
- 1931–1932 பெர்ட்ராம் வால்டர் எல்லெஸ் (1877–1963)
- 1932–1939 செப்ரி எட்மண்ட் கேட்டர் (1884–1973)
- 1939–1941 மார்கஸ் ரெக்ஸ் (1886–1971)
# மலாயா கூட்டமைப்பு மாநிலங்கள்

## நெகிரி செம்பிலான் பிரித்தானிய முதல்வர்கள்

- 1888–1891 மார்ட்டின் லிஸ்டர் (1857–1897)
- 1891–1894 வில்லியம் பிரான்சிஸ் போர்ன் பால் (1844–1930)
- 1894–1895 ராபர்ட் நார்மன் பிளாண்ட் (1859–1948)
- 1895–1897 மார்ட்டின் லிஸ்டர் (1857–1897)
- 1898–1901 எர்னஸ்ட் பர்ச் (1857–1929)
- 1901–1902 என்றி கான்வே பெல்பீல்ட் (1855–1923)
- 1902–1903 வால்டர் எகர்டன் (1858–1947)
- 1904–1910 டக்ளஸ் கிரகாம் கேம்பல் (1867–1918)
- 1910–1911 ரிச்சர்ட் ஜேம்ஸ் வில்கின்சன் (1867–1941)
- 1912–1919 ஆர்தர் என்றி லெமன் (1864–1933)
- 1919–1921 ஜான் ரிச்சர்ட் ஆலிவர் ஆல்ட்வொர்த் (இடைக்காலம்) (1868–1948)
- 1921–1925 எட்வர்ட் சா ஓஸ் (1871–1946)
- 1925–1928 எர்னஸ்ட் சார்டெரிசு ஆல்போர்ட் வோல்ப் (1875–1946)
- 1928–1932 ஜேம்ஸ் வில்லியம் சிம்மன்ஸ் (1877–19XX)
- 1932–1937 ஜான் ஒயிட்டவுஸ் வார்டு இயூஸ் (1883–1946)
- 1937–1939 கோர்டன் உலுப்டன் காம் (1885–1965)
- 1939–1941 ஜான் வின்சென்ட் கௌகில் (1888–1959)
# மலாயா கூட்டமைப்பு மாநிலங்கள்

## பகாங் பிரித்தானிய முதல்வர்கள்

- 1888–1896 ஜான் பிக்கர்ஸ்கில் ரோட்ஜர் (1851–1910)
- 1896–1900 இயூ கிளிபர்ட் (1866–1941)
- 1900–1901 ஆர்தர் பட்லர் (18XX–1901)
- 1901–டி. எச். வைஸ் (இடைக்காலம்)
- 1901–1903 இயூ கிளிபர்ட் (1866–1941)
- 1905–1908 செசில் ரே
- 1908–1909 ஆர்வி செவாலியர் (இடைக்காலம்)
- 1909–1910 எட்வர்ட் லூயிஸ் புரோக்மேன் (1865–1943)
- 1910–1911 வாரன் டெலாபெரே பார்ன்ஸ் (1865–1911)
- 1911–1917 எட்வர்ட் ஜான் புரூஸ்டர் (1861–1931)
- 1917–1921 சிசில் வில்லியம் சேஸ் பார் (1871–1943)
- 1921–1923 எப். ஏ. எஸ். மெக்லலாண்ட் (இடைக்காலம்) (1873–1947)
- 1923–1925 என்றி வாக்ஸ்டாப் தாம்சன் (1874–1941)
- 1926–1928 ஆர்தர் பர்லி ஓர்திங்டன் (1874–1964)
- 1928–1930 சி. எப். ஜே. கிரீன்
- 1930–1935 அக் குட்வின் ரசல் இலியோனார்ட் (1880–19XX)
- 1935–1941 சி. சி. பிரவுன்
# பனையபுரம் அதியமான்

**பனையபுரம் இரா. ப. அதியமான்**, தமிழ்நாட்டின் விழுப்புரம் மாவட்டம், விக்கிரவாண்டி வட்டம், விக்கிரவாண்டி ஊராட்சி ஒன்றியத்தில் உள்ள பனையபுரம் கிராமத்தைச் சேர்ந்த புலவர் இராம. பழனிச்சாமி - ருக்மணி அம்மாள் தம்பதியருக்கு அக்டோபர் 4, 1958 ஆம் ஆண்டு பிறந்தார். சென்னை மாவட்ட மத்தியக் கூட்டுறவு வங்கியின் பொது மேலாளாராக பணியாற்றிய அதியமான், 2016-ஆம் ஆண்டில் ஓய்வு பெற்றார். இவர் எழுத்தாளர், பத்திரிக்கையாளர், சமூகம் மற்றும் பகுதி நேர வானொலி செய்தி வாசிப்பாளர் எனப்பன்முகத் தன்மை கொண்டவர்.
# பனையபுரம் அதியமான்

## படைப்புகள்

=
# குறிப்பிடத்தக்க யாதவரின் பட்டியல்

**குறிப்பிடத்தக்க யாதவரின் பட்டியல்** (*List of Yadav people*) என்பது இந்தியாவில் யாதவர் சமூகத்தின் குறிப்பிடத்தக்க உறுப்பினர்களின் பட்டியல் ஆகும்.
# குறிப்பிடத்தக்க யாதவரின் பட்டியல்

## மதம்

- பீர் கவுர்
- சுவாமி ராம்தேவ், ராம் கிருஷ்ண யாதவ்
- மஹாந்த் பாலாக்நாத்
# குறிப்பிடத்தக்க யாதவரின் பட்டியல்

## சுதந்திர போராட்ட வீரர்கள்

- மாவீரன் அழகுமுத்து கோன் - சுதந்திரப் போராட்ட வீரர், ஆங்கிலேயருக்கு எதிரான கிளர்ச்சிக்காக அறியப்பட்டவர்
- இராவ் துலாராம் சிங் அரியானாவில் 1857-ல் நடந்த இந்தியக் கிளர்ச்சியின் முக்கியத் தலைவர்களில் ஒருவராக இருந்தார். இம்மாநில வீரராகக் கருதப்படுகிறார்.
- சௌத்ரி பிரம்ம பிரகாசு யாதவ்
- ரூப் நாத் சிங் யாதவ்
# குறிப்பிடத்தக்க யாதவரின் பட்டியல்

## கல்வியாளர்கள்

- ராஜ் குமார் யாதவ்
- கே. சி. யாதவ்
# குறிப்பிடத்தக்க யாதவரின் பட்டியல்

## அரசு ஊழியர்கள் மற்றும் அதிகாரிகள்

- வினோத் குமார் யாதவ், ரயில்வே வாரியத்தின் முன்னாள் தலைவர், ரயில்வே வாரியம், இந்திய ரயில்வேயின் முதல் தலைமை நிர்வாக அதிகாரி மற்றும் இந்திய அரசின் முன்னாள் முதன்மைச் செயலர்
- பூபேந்திர யாதவ், இ. கா. ப, ராஜஸ்தான் காவல்துறையின் முன்னாள் காவல்துறை தலைமை இயக்குநர், தலைவர், ராஜஸ்தான் அரசுப் பணி தேர்வாணையம்
- ஜக்மோகன் யாதவ், இ. கா. ப, உத்தரப்பிரதேச காவல்துறையின் முன்னாள் டிஜிபி .
- மனோஜ் யாதவா, இ.கா.ப., அரியானா காவல்துறை டிஜிபி .
- நவ்நீத் சேகர, ஐபிஎஸ், கூடுதல் தலைமை இயக்குநர், உத்தரப் பிரதேச காவல்துறை .
- நீரா யாதவ், இ. ஆ. ப., உத்தரபிரதேச முன்னாள் தலைமைச் செயலாளர்.
- பிரஞ்சல் யாதவ், இ. ஆ. ப.
- விஎஸ் யாதவ், இ. ஆ. ப., திரிபுரா காவல்துறை தலைமை இயக்குநர்.
- சஞ்சீவ் குமார் யாதவ் காவல் துறை அதிகாரி
# குறிப்பிடத்தக்க யாதவரின் பட்டியல்

## நீதித்துறை

- அலகாபாத் உயர்நீதிமன்றத்தின் முன்னாள் தலைமை நீதிபதி சஞ்சய் யாதவ்.
- சேகர் குமார் யாதவ்.
- சுரேந்திர குமார் யாதவ்
# குறிப்பிடத்தக்க யாதவரின் பட்டியல்

## திரைப்படம் மற்றும் தொலைக்காட்சி

- பாபா யாதவ்.
- தினேஷ் லால் யாதவ்.
- த்விஜ் யாதவ்.
- கேசரி லால் யாதவ்.
- லீனா யாதவ்.
- மனிஷா யாதவ்.
- நர்சிங் யாதவ்.
- நேஹா யாதவ்.
- பருல் யாதவ்.
- பிரக்யா யாதவ்.
- ராஜ்குமார் ராவ்
- ராஜேஷ் யாதவ்.
- ரகுபீர் யாதவ்
- ராஜ்பால் யாதவ்.
- ரவி யாதவ்.
- ஸ்ரீகாந்த் யாதவ்.
- ஷியாம் யாதவ்.
# குறிப்பிடத்தக்க யாதவரின் பட்டியல்

## நாட்டுப்புற பாடகர்கள்

- ஹிராலால் யாதவ்
- பாலேஷ்வர் யாதவ்
- பிகாரி லால் யாதவ், நாட்டுப்புற வகையான பிர்ஹாவின் தந்தை மற்றும் நாட்டுப்புற பாடல்களில் பயன்படுத்தப்படும் கர்தால் கருவியை கண்டுபிடித்தார்
# குறிப்பிடத்தக்க யாதவரின் பட்டியல்

## இலக்கியம்

- ஆனந்த் யாதவ், மராத்தி மொழி எழுத்தாளர்.
- பி.டி.யாதவ், வரலாற்றாசிரியர்
- ஜேஎன் சிங் யாதவ், ஆங்கிலம் மற்றும் இந்தி மொழி எழுத்தாளர்.
- குல்ப்ரீத் யாதவ்
- லாலாய் சிங் யாதவ், உ.பி.யைச் சேர்ந்த எழுத்தாளர் மற்றும் நாடக ஆசிரியர்
- நயீ கஹானி எனப்படும் இந்தி இலக்கிய இயக்கத்தின் முன்னோடி ராஜேந்திர யாதவ் .
- ராமசங்கர் யாதவ், இந்தி கவிஞர்.
- சஞ்சய் சிங் யாதவ் *தில்லி படையெடுப்பு*, *இந்தியாவின் உருவப்படங்கள்*
- மனு பண்டாரி இந்திய எழுத்தாளர்
# குறிப்பிடத்தக்க யாதவரின் பட்டியல்

## இராணுவம்

- படைத்தளபதி யோகேந்திர சிங் யாதவ், பரம் வீர் சக்ரா .
- கமாடோர் பாப்ரு பான் யாதவ், மகா வீர் சக்ரா, பாகிஸ்தானின் கராச்சியைத் தாக்கிய இந்தியக் கடற்படையின் ஆபரேஷன் ட்ரைடென்ட் நடவடிக்கையில் முன்னணி இந்தியக் கடற்படை அதிகாரி. 1971 இந்திய-பாகிஸ்தான் போரில் .
- படைப்பகுதித் தலைவர் ராய் சிங் யாதவ், மஹா வீர் சக்ரா, நாது லா மற்றும் சோ லாவின் கதாநாயகன்
- வான்குடை கட்டையாளர் கவுஷல் யாதவ், வீர் சக்ரா .
- குல்பூஷன் யாதவ், ஓய்வு பெற்ற இந்திய கடற்படை அதிகாரி.
- கார்ப்ரல் ஜோதி பிரகாஷ் நிராலா, அசோக் சக்ரா .
- சுஜ்ஜன் சிங் (படைவீரர்), அசோக் சக்ரா .
- படைத்தளபதி உம்ராவ் சிங், இரண்டாம் உலகப் போரில் விக்டோரியா கிராஸ் வெற்றியாளர்.
- கௌசல் யாதவ்
# குறிப்பிடத்தக்க யாதவரின் பட்டியல்

## நேபாள அரசியல்

- சித்ரா லேகா யாதவ், அமைச்சர்.
- இரண்டாவது நேபாள அரசியல் நிர்ணய சபையின் உறுப்பினர் தினேஷ் சந்திர யாதவ்.
- கங்கா பிரசாத் யாதவ், சுதுர்பஷ்சிம் மாகாண ஆளுநர்.
- ராதே சந்திர யாதவ், இரண்டாவது நேபாள அரசியல் நிர்ணய சபையின் உறுப்பினர்.
- ராம் அயோத்தி பிரசாத் யாதவ், இரண்டாவது நேபாள அரசியல் நிர்ணய சபையின் உறுப்பினர்.
- ரேணு குமாரி யாதவ், கல்வி அமைச்சர். மாதேசி ஜனாதிகர் மன்றத்தின் உறுப்பினர்.
- மாட்ரிகா யாதவ், தொழில், வர்த்தகம் மற்றும் வழங்கல் அமைச்சகம், நேபாள கம்யூனிஸ்ட் கட்சித் தலைவர்.
- உபேந்திர யாதவ், தலைவர், மக்கள் சோசலிஸ்ட் கட்சி, நேபாளம், ஃபெடரல் சோசலிஸ்ட் போரம், பிரதிநிதி சபையில் நேபாள ஹவுஸ் லீடர், நேபாள அரசின் முன்னாள் வெளியுறவு அமைச்சர், நேபாளத்தின் முன்னாள் துணைப் பிரதமர்.
# குறிப்பிடத்தக்க யாதவரின் பட்டியல்

## தொழில் வல்லுநர்கள்

- டாக்டர் பக்தி யாதவ், பத்மஸ்ரீ விருது பெற்ற மகப்பேறு மருத்துவர்.
- கோரிபார்த்தி நரசிம்ம ராஜு யாதவ், முன்னணி வேளாண்மையாளர், பத்மஸ்ரீ விருது பெற்றவர்.
- ராமகாந்த் யாதவ் நரம்பியல் துறை பேராசிரியர்.
- ராஜ் வீர் சிங் யாதவ், சிறுநீரக மாற்று அறுவை சிகிச்சை நிபுணர், பத்மஸ்ரீ விருது பெற்றவர், 1982
- ராகுல் யாதவ், முன்னாள் CEO, Housing.com மற்றும் இ-காமர்ஸிற்கான நுண்ணறிவு இடைமுகங்களின் நிறுவனர்.
- யோகேந்திர யாதவ், உளவியல் .
- ஜில்லு சிங் யாதவ் .
# குறிப்பிடத்தக்க யாதவரின் பட்டியல்

## அறிவியல் மற்றும் தொழில்நுட்பம்

- ஜில்லு சிங் யாதவ்.
- ராஜ்பால் சிங் யாதவ்.
# குறிப்பிடத்தக்க யாதவரின் பட்டியல்

## சமூக சேவகர்கள்

- சத்தீஸ்கரில் ஃபூல்பசன் பாய் யாதவ் சமூக சேவகர், பத்மஸ்ரீ விருது பெற்றவர், காட்ஃப்ரே பிலிப்ஸ் தேசிய துணிச்சலுக்கான விருது பெற்றவர்.
- குன்வர் பாய் யாதவ்
# குறிப்பிடத்தக்க யாதவரின் பட்டியல்

## விளையாட்டு

- வீரேந்திர சிங் யாதவ், மல்யுத்தம்.
- அபிஷேக் யாதவ், கால்பந்து.
- அபிஷேக் யாதவ், டேபிள் டென்னிஸ்.
- அஜய் யாதவ், கிரிக்கெட்.
- ஆகாஷ் யாதவ், கிரிக்கெட்.
- அமித் ராஜ் குமார் யாதவ், கிரிக்கெட்.
- அர்ஜுன் யாதவ், கிரிக்கெட்.
- அஸ்வின் யாதவ், கிரிக்கெட்.
- அவினாஷ் யாதவ், கிரிக்கெட்.
- பானி யாதவ், கார் பேரணியாளர், இந்தியாவின் அதிவேக பெண்கள் கார் பந்தய வீரர்.
- சி. ரோஹித் யாதவ், பேட்மிண்டன்
- சின்கி யாதவ், இந்திய விளையாட்டு துப்பாக்கி சுடும் வீரர்.
- தர்மேந்திர சிங் யாதவ், குத்துச்சண்டை.
- குரு ஹனுமான் அல்லது விஜய் பால் யாதவ், மல்யுத்த பயிற்சியாளர்
- ஹேமுலால் யாதவ், கிரிக்கெட்.
- ஜெய் பிரகாஷ் யாதவ், கிரிக்கெட்.
- ஜெயந்த் யாதவ், கிரிக்கெட்.
- ஜோதி யாதவ், கிரிக்கெட்.
- கபில் யாதவ், கிரிக்கெட்.
- கவிதா யாதவ், ஏர்-ரைபிள் துப்பாக்கி சுடுதல்.
- குல்தீப் யாதவ், கிரிக்கெட்.
- லலித் யாதவ், டெல்லி கிரிக்கெட் வீரர்.
- லலித் யாதவ், விதர்பா கிரிக்கெட் வீரர்.
- நரசிங் பஞ்சம் யாதவ், மல்யுத்தம்.
- பூனம் யாதவ், கிரிக்கெட்.
- புனம் யாதவ், பளு தூக்குதல்.
- புனித் யாதவ், கிரிக்கெட்.
- ராதா யாதவ், கிரிக்கெட்.
- ராகுல் யாதவ் (கிரிக்கெட் வீரர்)
- ராகுல் யாதவ் சித்தபோயினா, பேட்மிண்டன்.
- ராகேஷ் குமார் யாதவ், தடகள.
- ராம் சிங் சஞ்சய் யாதவ், கிரிக்கெட்.
- ராம் சிங் யாதவ், மாரத்தான் ஓட்டப்பந்தய வீரர்.
- ரேணுகா யாதவ், ஹாக்கி.
- சி. ரோஹித் யாதவ், பேட்மிண்டன்.
- சந்தீப் துளசி யாதவ், மல்யுத்தம்.
- சஞ்சு யாதவ், கால்பந்து வீரர்.
- சந்தோஷ் யாதவ் (கிரிக்கெட் வீரர்), கிரிக்கெட்.
- சந்தோஷ் யாதவ், மலையேறுதல்.
- சதீஷ் குமார் யாதவ், குத்துச்சண்டை.
- ஷிவ்லால் யாதவ், கிரிக்கெட்.
- சூர்யகுமார் யாதவ், கிரிக்கெட்.
- ஸ்வப்னலி யாதவ், நீச்சல்.
- தேஜஸ்வி யாதவ், கிரிக்கெட்.
- உமேஷ் யாதவ், கிரிக்கெட்.
- வித்யா யாதவ், கிரிக்கெட் நிர்வாகம்.
- விஜய் யாதவ், கிரிக்கெட்.
- விகாஸ் கிரிஷன் யாதவ், குத்துச்சண்டை.
- விஷால் யாதவ், கிரிக்கெட்.
# குறிப்பிடத்தக்க யாதவரின் பட்டியல்

## குற்றவாளிகள்

- அருண் கவ்லி.
- சவ்விராம் சிங் யாதவ்.
# குறிப்பிடத்தக்க யாதவரின் பட்டியல்

## துணைவேந்தர்கள்

- ஜிடி யாதவ், 2009 முதல் நவம்பர் 2019 வரை வேதியியல் தொழில்நுட்பக் கழகத்தின் துணைவேந்தர், மும்பை (முந்தைய யுடிசிடி)
- ரமேஷ் குமார் யாதவா, பாபா மஸ்த் நாத் பல்கலைக்கழகத்தின் துணைவேந்தர், ரோஹ்தக், அரியானா.
- பேராசிரியர் (முனைவர்) ராஜா ராம் யாதவ், வீர் பகதூர் சிங் பூர்வாஞ்சல் பல்கலைக்கழகத்தின் முன்னாள் துணைவேந்தர்.
- பேராசிரியர் (மருத்துவர்) ராமகாந்த் யாதவ் (நரம்பியல் நிபுணர்) துணைவேந்தர், உத்தரப் பிரதேச மருத்துவ அறிவியல் பல்கலைக்கழகம்.
# மலாயா டாலர்

**மலாயா டாலர்** (ஆங்கிலம்: *Malayan Dollar*; மலாய் மொழி: *Dolar Malaya*; ஜாவி: رڠڬيت) என்பது 1939-ஆம் ஆண்டில் இருந்து 1953-ஆம் ஆண்டு வரை மலாயா மற்றும் புரூணை பிரித்தானிய காலனி நாடுகளில் பயன்பாட்டு பணத் தாள் (*Currency*) ஆகும்.  
1939-ஆம் ஆண்டில் நீரிணை டாலருக்கு பதிலாக, இந்தப் பணத்தாள் அறிமுகம் செய்யப்பட்டது. ஒரு மலாயா டாலர் என்பது 2 சில்லிங் (*Shilling*); 4 பென்சு (*Pence*); (60 மலாயா டாலர்கள் = 7 பிரித்தானிய பவுன்கள் (*Pound*)
# மலாயா டாலர்

## வரலாறு

1939-ஆம் ஆண்டில் மலாயாவின் நாணய ஆணையர் வாரியத்தால் (*Board of Commissioners of Currency, Malaya*) மலாயா டாலர் வெளியிடப்பட்டது. இந்தப் பணத்தாள்களின் புழக்கம் ஜப்பானிய ஆக்கிரமிப்பின் போது (1942-1945) தடைப்பட்டது.  
ஜப்பானியரின் நிர்வாகத்தின் போது மலாயா டாலர் மதிப்பற்றதாக அறிவிக்கப்பட்டது. அந்த இடைவெளிக் காலத்தில், ஜப்பானியர்கள் அவர்களின் சொந்த வாழைமரப் பணத்தாள்களப் புழக்கத்திற்கு விட்டார்கள்.  
1952 ஆம் ஆண்டில், மலாயாவின் நாணய ஆணையர் வாரியம் என்பது மலாயா மற்றும் பிரித்தானிய போர்னியோ நாணய ஆணையம் (*Board of Commissioners of Currency, Malaya and British Borneo*) என்று பெயரிடப்பட்டது. இந்த வாரியம் 1953-இல் பணத்தாள்களை வெளியிடத் தொடங்கியது.
# மலாயா டாலர்

## வரலாறு

### வெளியிடப்பட்ட பணத்தாள்கள்

மலாயா டாலர் பணத்தாள்கள் இங்கிலாந்து லண்டன் நகரில் அச்சிடப்பட்டன. 1940-ஆம் ஆண்டில், 1, 5 மற்றும் 10 மதிப்புள்ள மலாயா டாலர் பணத்தாள்கள் புழக்கத்திற்காக அச்சிடப்பட்டன.  
27,000,000 ஒரு டாலர் பணத்தாள்கள் மற்றும் 5,600,000 ஐந்து டாலர் நோட்டுகள் ஜப்பானிய படையெடுப்பிற்கு முன் இங்கிலாந்தில் இருந்து மலாயாவிற்கு அனுப்பப்பட்டன. அவற்றில் 25,800,000 ஒரு டாலர் பணத்தாள்களும் 5,000,000 ஐந்து டாலர் பணத்தாள்களும் வந்து சேர்ந்தன.  
எஞ்சியவற்றில், 700,000 ஒரு டாலர் பணத்தாள்களும் 500,000 ஐந்து டாலர் பணத்தாள்களும்; ஏற்றி வந்த எஸ்.எஸ். ஆத்தோமேடான் (*SS Automedon*) எனும் பிரித்தானியக் கப்பலோடு கடலில் மூழ்கிவிட்டன.
# மலாயா டாலர்

## வரலாறு

### கடலில் மூழ்கிய பணத்தாள்கள்

1940 நவம்பர் 11-ஆம் தேதி, இந்தியப் பெருங்கடலில் ஜெர்மனியின் அட்லாண்டிஸ் (*Atlantis*) எனும் போர்க் கப்பலால் எஸ்.எஸ். ஆத்தோமேடான் கப்பல் மூழ்கடிக்கப்பட்டது.  
அதே 1940 நவம்பர் மாதம் எஸ்.எஸ். இயூமனஸ் (*SS Eumanes*) எனும் மற்றொரு பிரித்தானியக் கப்பல் கடலில் மூழ்கியதால் 500,000 ஒரு டாலர் பணத்தாள்களும் 100,000 ஐந்து டாலர் பணத்தாள்களும் கடலில் மூழ்கிவிட்டன.
# சிறுநீரக உணவு

**சிறுநீரக உணவு** (*Renal diet*) என்பது நாள்பட்ட சிறுநீரக நோயால் பாதிக்கப்பட்டவர்கள் அல்லது கூழ்மப்பிரிகை செய்து கொள்ளும் நபர்களின் உடலில் உடல் திரவங்கள், மின்பகுளிகள் மற்றும் தாதுக்களின் அளவை சமநிலையில் வைத்திருப்பதை நோக்கமாகக் கொண்ட ஓர் உணவாகும். திரவம் உட்கொள்ளலில் கட்டுப்பாடு , புரதம் மற்றும் சோடியம், பாசுபரசு மற்றும் பொட்டாசியம் உள்ளிட்ட மின்பகுளிகளின் கட்டுப்பாடு ஆகியவை இந்த உணவு மாற்றங்களில் அடங்கும். விரும்பத்தகாத வகையில் ஒரு நபருக்கு உடல் எடை குறைந்தால், கலோரிகளும் கூடுதலாக வழங்கப்படலாம். பாசுபரசு கட்டுப்பாடு எலும்பு ஆரோக்கியத்தை பராமரிக்க உதவும், ஏனெனில் இரத்தத்தில் பாசுபரசு குவிவதால், எலும்புகளில் இருந்து கால்சியம் வெளியேறி, எலும்பு முறிவு அபாயம் அதிகரிக்கும். சிறுநீரக உணவை எடுத்துக் கொள்வதால் இருதய சிக்கல்கள் மற்றும் இறப்பு குறைதல் ஆகியவற்றை ஆதரிக்கும் சான்றுகள் குறைவாகவே உள்ளன, ஆனால் இந்த உணவுத் திட்டம் ஆரோக்கியம் தொடர்பான வாழ்க்கைத் தரத்தையும் மதிப்பிடப்பட்ட சிறுநீர்க்குழல் வடிகட்டுதல் வீதத்தையும் ஊனீர் புரதம் மற்றும் ஊனீர் கொழுப்பு அளவையும் குறைக்கும்.  
நீரிழிவு மற்றும் செரிமான மற்றும் சிறுநீரக நோய்களுக்கான தேசிய நிறுவனத்தின் அறிக்கையின் படி, அனைத்து சிறுநீரக நோயாளிகளும் சோடியத்தின் நுகர்வை குறைக்க வேண்டும், உயர்தர புரதத்தின் சிறிய பகுதிகளை சாப்பிட வேண்டும். இதயத்திற்கு ஆரோக்கியமான உணவுகளை (குறைந்த கொழுப்பு புரதங்கள், பழங்கள், காய்கறிகள் மற்றும் பருப்பு வகைகள் போன்றவை) தேர்ந்தெடுக்க வேண்டும். இதனால் தமனிகளில் கொழுப்பு படிவதைத் தவிர்க்க இயலும். மிகவும் கடுமையான நோய் மற்றும் சமரசம் செய்யப்பட்ட சிறுநீரக செயல்பாடு உள்ள நோயாளிகள் பாசுபரசு மற்றும் பொட்டாசியம் நுகர்வை குறைக்க வேண்டும்.  
அதிக நீர்ச்சத்து உள்ள உணவுகள், ஆரஞ்சு மற்றும் ஆரஞ்சு பழச்சாறு, தேன் சுரப்பிகள், கிவி பழங்கள், திராட்சைகள் அல்லது பிற உலர்ந்த பழங்கள், வாழைப்பழங்கள், பாகற்காய், தேன்பழம், கொடிமுந்திரி, அசுபாரகசு, வெண்ணெய், உருளைக்கிழங்கு, தக்காளி, பூசணி, வெண்ணெய், மற்றும் சமைத்த கீரை ஆகியவை பெரும்பாலும் சிறுநீரக உணவில் குறைவாக இருக்க வேண்டும் அல்லது தவிர்க்கப்பட வேண்டும். .  
நீரிழிவு போன்ற இணை நோய் நிலைமைகளில் உள்ள நோயாளிகள் அந்த நிலைமைகளின் தேவைகளை ஒரே நேரத்தில் பூர்த்தி செய்ய தங்கள் உணவுகளை மேலும் மாற்ற வேண்டியிருக்கும்.
# கௌசல் யாதவ்

**கௌசல் யாதவ்** (*Kaushal Yadav*) என்பவர் இந்தியத் தரைப்படையின், 9வது படை அணியின் தளபதியாக இருந்தவர் ஆவார். இவர் 1999ல் இந்தியாவுக்கும் பாக்கித்தானுக்கும் இடையே நடந்த கார்கில் போரில் போராடினார். இந்தியாவின் மூன்றாவது உயரிய வீர விருதான வீர் சக்ரா விருது இவருக்கு இவரது வீரமரணத்திற்குப் பின் வழங்கப்பட்டது.
# எஸ். வி. இரமணன்

**சு. வெ. ரமணன்**, (*SV Ramanan*) தமிழ்த் திரைப்பட இசையமைப்பாளர், இயக்குநர், தயாரிப்பாளர் ஆவார். இவர் பிரபல தமிழ்த் திரைப்பட இயக்குநரும், தயாரிப்பாளருமான கே. சுப்பிரமணியம்-மீனாட்சி தம்பதியரின் மகனும், பரத நாட்டியக் கலைஞர் பத்மா சுப்பிரமணியத்தின் உடன் பிறந்தவரும் ஆவார். இவரது சிற்றனை திரைப்பட நாயகி எஸ். டி. சுப்புலட்சுமி ஆவார். இசையமைப்பாளர் அனிருத் இரமணனின் பேரன் ஆவார்.  
மேடை நாடகங்களில் நடித்து வந்த எஸ். வி. இரமணன் தூர்தர்ஷன் தொலைக்காட்சியில் ஒளிபரப்பான பல நாடகங்களையும், ஆவணப்படங்களையும் இயக்கியுள்ளார். அனைத்திந்திய வானொலியில் ஒலிபரப்பான விளம்பர படங்களுக்கு பின்னணி குரல் கொடுத்துள்ளார். 1983-ல் ஒய். ஜி. மகேந்திரன், சுஹாசினி நடிப்பில் வெளியான உருவங்கள் மாறலாம் எனும் திரைப்படத்தை இயக்கி, இசை அமைத்துள்ளார். 1966-ல் ஜெயகாந்தன் திரைக்கதை, இயக்கத்தில் வெளியான யாருக்காக அழுதான் திரைப்படத்திற்கு இசையமைத்திருந்தார்.
# எஸ். வி. இரமணன்

## மறைவு

சென்னை இராஜா அண்ணாமலைபுரத்தில் உள்ள வீட்டில், இரமணன் தமது 87-வது அகவையில் உடல்நலக் குறைவால் மறைந்தார்.
# எசு. அப்துல் நசீர்

நீதிபதி **சை. அப்துல் நசீர்** (*Syed Abdul Nazeer*; பிறப்பு: சனவரி 5, 1958, மூதபித்ரிக்கு அருகிலுள்ள பெலுவாயில்) என்பவர் ஆந்திரப் பிரதேசத்தின் தற்போதைய ஆளுநர் ஆவார். இவர் இந்திய உச்ச நீதிமன்றத்தின் முன்னாள் நீதிபதி ஆவார். இவர் கர்நாடக உயர்நீதிமன்றத்தின் முன்னாள் நீதிபதி ஆவார்.
# எசு. அப்துல் நசீர்

## வாழ்க்கை & கல்வி

அப்துல் நசீர் கர்நாடகாவின் கடலோர கர்நாடகாவின் கனரா பகுதியைச் சேர்ந்த ஒரு முசுலீம் குடும்பத்தில் பிறந்தார். இவருடைய தந்தை பகிர் சாஹேபின் ஆவார். இவருக்கு ஐந்து உடன்பிறப்புகள் உள்ளனர். பின்னர் இதே உயர்நீதிமன்றத்தின் நிரந்தர நீதிபதியாக நியமிக்கப்பட்டார். பிப்ரவரி 2017-ல், கர்நாடக உயர் நீதிமன்றத்தின் நீதிபதியாகப் பணியாற்றியபோது, நசீர் இந்திய உச்ச நீதிமன்ற நீதிபதியாகப் பதவி உயர்வு பெற்றார். உயர் நீதிமன்றங்களின் தலைமை நீதிபதியாக இல்லாமல், இப்பதவிக்கு நேரடியாகப் பதவி உயர்வு பெற்ற மூன்றாவது நீதிபதி இவராவார்.
# எசு. அப்துல் நசீர்

## உச்சநீதிமன்ற நீதிபதியாக

2017ஆம் ஆண்டு பிப்ரவரியில் உச்சநீதிமன்ற நீதிபதியாகப் பதவியேற்ற நசீர், 2017ஆம் ஆண்டு சர்ச்சைக்குரிய முத்தலாக் வழக்கினை விசாரித்த ஒரே இசுலாமிய நீதிபதியாக அப்துல் நசீர் இருந்தார். இசுலாமியச் சட்ட முறைமையின் கீழ் முத்தலாக் (தலாக்-இ-பித்தாத்) நடைமுறைக்குச் செல்லுபடியாகும் என்பதை நீதிபதி நசீரும் மற்ற ஒரு நீதிபதியும் உறுதி செய்த போதிலும், 3:2 பெரும்பான்மையால் இருக்கையால் தடைசெய்யப்பட்டது. இசுலாமிய சமூகத்தில் திருமணம் மற்றும் விவாகரத்து தொடர்பான சட்டத்தை 6 மாதங்களில் கொண்டு வர மத்திய அரசு முடிவு செய்திருந்தது. முத்தலாக் தொடர்பாக அரசு சட்டம் இயற்றும் வரை, கணவர்கள் மனைவிக்கு முத்தலாக் கூறுவதற்குத் தடை விதிக்கப்படும் என நீதிமன்றம் கூறியிருந்தது.  
அயோத்தி சிக்கலுக்கு 2019ஆம் ஆண்டு உச்ச நீதிமன்றத்தின் வரலாற்றுச் சிறப்புமிக்க தீர்ப்பின் 5 நீதிபதிகள் அமர்வில் இவரும் ஒருவர் ஆவார். இதில் இவர் இந்தியத் தொல்லியல் ஆய்வக அறிக்கையை உறுதிப்படுத்தினார். இதில் சர்ச்சைக்குரிய பகுதியில் ஒரு இந்து அமைப்பு உள்ளது. இவர் இராமர் கோயிலுக்கு ஆதரவாகத் தீர்ப்பை வழங்கினார். இதனால் பல ஆண்டுகளாக நீடித்த தகராறு 5-0 தீர்ப்புடன் முடிவுக்கு வந்தது.
# பெலுவை

**பெலுவை** (*Beluvai*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமம் ஆகும். இது தெற்கு கன்னட மாவட்டத்தில் உள்ள மூதபித்ரி வட்டத்தில் அமைந்துள்ளது. இது சுமார் மங்களூர் நகரின் வடகிழக்கில் 42 கி.மீ. தொலைவில் அமைந்துள்ளது.
# பெலுவை

## மக்கள்தொகை

2011ஆம் ஆண்டு இந்திய மக்கள் தொகைக் கணக்கெடுப்பின்படி, பெலுவையில் 5042 ஆண்கள் 5178 பெண்கள் என மொத்தம் 10220 பேர் வாழ்கின்றனர்.
# பெலுவை

## சிறப்பு

இந்திய உச்சநீதிமன்றத்தின் தற்போதைய நீதிபதியான எசு. அப்துல் நசீர் பிறந்த ஊர் இதுவாகும்.
# பெலுவை

## மேலும் பார்க்கவும்

- தெற்கு கன்னட மாவட்டம்
- கர்நாடகாவின் மாவட்டங்கள்
# ஜான் பிர்டு

** ஜான் பிர்டு** *(John Bird)* (1709–1776) ஒரு பிரித்தானியக் கணிதவியல் கருவி புனைவாளர் ஆவ்வார். இவர் பீழ்சப் ஆக்லாந்தில் பிறந்தார். இவர் 1740 இல் இலண்டனுக்கு வந்தார். அங்கு இவர் ஜொனாதன் சிசன் குழுமம், ஜார்ஜ் கிரகாம் கடிகாரக் குழுமம் ஆகிய குழுமங்களில் பணிபுரிந்தார்.இவர் 1745 க்குள் சுட்டிராண்டில் தனியாக வணிகத்தில் ஈடுபடலானார். இவர் 8 அடி வெண்கலக் கோண அளவியைக் கிரீன்விச் அரசு வான்காணகத்துக்காகச் செய்யும்படி பணிக்கப்பட்டார். இது 1750 பிப்ரவரி 16 அன்று நிறுவப்பட்டது. இது இன்றும் பேணிக் காக்கப்படுகிறது. விரைவில் இதன் மறுபடிகள் பிரான்சு, இசுபெயின், உருசியா ஆகிய நாடுகளுக்காகச் செய்யப்பட்டது.  
புவி நெட்டாங்கு ஆணையர்கள் பிர்டுக்கு 500 பவுண்டுகள்(பெருநிதி) தந்து தரமான கருவிகளோடு ஜேம்சு பிராடுலியையும் உதவிக்கு அனுப்பி 7 ஆண்டுகளுக்குள் அவரது முறைகளையும் உள்ளடக்கிய எழுத்துப்பணியைத் தொடங்குமாறு வேண்டினர். இதற்கான உறுதியாவணத்தையும் பிர்டிடம் இருந்து பெற்றுக் கொண்டனர். இது பிர்டு * கணிதக் கருவிகளைப் பகுத்திடும் முறை* (1767), * மூரல் கோண அளவிகளைக் கட்டியமைக்கும் முறை* (1768) எனும் இரண்டு நூல்களை எழுத வித்திட்டது. இந்த நூல்கள் இரண்டுக்கும் அரசு வானியலாளர் நெவில் மாசுக்கெலைன் முகவுரை எழுதியுள்ளார். நாடாளுமன்றக் கட்டிடம் 1834 இல் எரிந்ததும் , பிர்டு 1758 இலும் 1760 இலும் நிறுவிய செந்தர இருமுழப் (கஜப்) படிமங்களும் அழிந்தன.  
பிர்டும் அவரது ஆய்வுறுப்பினர்களான கவுன்ட்டி தர்காமும் கணிதவியலாளரான வில்லியம் எமர்சனும் தாமசு பிஞ்சன் இயற்றிய மேசனும் திக்சனும் எனும் புதினத்தில் தோன்றுகின்றனர்.
# சீதாபூர்

**சீதாப்பூர்** (**Sitapur**), வட இந்தியாவில் உள்ள உத்தரப் பிரதேசம் மாநிலத்தின் சீதாப்பூர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மாநிலத் தலைநகரான லக்னோவிற்கு வடக்கே 88 கிலோ மீட்டர் தொலைவில் சீதாபூர் நகரம் உள்ளது.
# சீதாபூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி
வார்டுகளும், வீடுகளும் கொண்ட
நகரத்தின் மக்கள் தொகை 177,234 ஆகும். அதில் ஆண்கள் 92,696 மற்றும் பெண்கள் 84,538 ஆக உள்ளனர். பாலின விகிதம் 1000 ஆண்களுக்கு 912 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 19,794 ஆகவுள்ளனர். இதன் சராசரி எழுத்தறிவு 80.57% ஆகவுள்ளது. இதன் மக்கள் தொகையில் இந்துக்கள் 71.21%, இசுலாமியர் 27.66%,
சீக்கியர்கள் 0.42%, கிறித்தவர்கள் 0.28 % மற்றும் பிறர் 0.43% ஆகவுள்ளனர்.
# சீதாபூர்

## போக்குவரத்து

### இருப்புப் பாதைகள்

சீதாபூர் இரண்டு இரயில் நிலையங்களைக் கொண்டது. ஒன்று சீதாப்பூர் கண்டோன்மெண்ட் இரயில் நிலையம். மற்றொன்று சீதாப்பூர் சந்திப்பு இரயில் நிலையம் ஆகும். லக்னோ, கரக்பூர், மொராதாபாத் போன்ற நகரங்களுடன் இருப்புப் பாதை மூலம் இணைக்கப்பட்டுள்ளது.
# சீதாபூர்

## போக்குவரத்து

### சாலைப்போக்குவரத்து

லக்னோ-புது தில்லியை இணைக்கும் தேசிய நெடுஞ்சாலை எண் 24 மற்றும் 30 சீதாப்பூர் நகரம் வழியாகச் செல்கிறது.
# சீதாபூர்

## குறிப்பிடத்தக்கவர்கள்

- இறப்பிற்கு பிறகு பரம் வீர் சக்கரம் விருது பெற்ற கேப்டன் மனோஜ் குமார் பாண்டே சீதாப்பூர் நகரத்தைச் சேர்ந்தவர்.
# சகஸ்வான்

**சகஸ்வான்** (**Sahaswan**) வட இந்தியாவில் அமைந்த உத்தரப் பிரதேசம் மாநிலத்தில் மேற்கே உள்ள பதாயூன் மாவட்டத்தில் உள்ள நகராட்சி ஆகும். இது மாவட்டத் தலைமையிடமான பதாவுன் நகரத்திலிருந்து 40 கிலோ மீட்டர் தொலைவிலும்; மாநிலத் தலைநகரான லக்னோவிற்கு வடமேற்கே 291 கிலோ மீட்டர் தொலைவிலும் உள்ளது.
# சகஸ்வான்

## பெயர்க் காரணம்

மகிழ்மதியை தலைநகராகக் கொண்டு ஆண்ட ஆயிரம் கைகள் படைத்த கார்த்தவீரிய அருச்சுனன் பெயரால் இந்நகரத்தின் பெயர் ஆயிற்று.
# சகஸ்வான்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 25 வார்டுகளும், 11,094 வீடுகளும் கொண்ட சகஸ்வான் நகரத்தின் மக்கள் தொகை 66,204 ஆகும். அதில் ஆண்கள் 34,467 மற்றும் பெண்கள் 31,737 ஆக உள்ளனர். பாலின விகிதம் 1000 ஆண்களுக்கு 921 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10984 (16.59%) ஆகவுள்ளனர். இதன் சராசரி எழுத்தறிவு 39.61% ஆகவுள்ளது. இதன் மக்கள் தொகையில் இந்துக்கள் 30.98%, இசுலாமியர் 68.50% மற்றும் பிறர் 0.09% ஆகவுள்ளனர்.
# உன்னாவ்

**உன்னாவ்** (**Unnao**), வட இந்தியாவில் உள்ள உத்தரப் பிரதேசம் மாநிலத்தின் நடுவில் உள்ள உன்னாவ் மாவட்டத்தின் நிர்வாகத் தலைமையிட நகரமும், நகராட்சியுமாகும். இது லக்னோ மற்றும் கான்பூர் நகரங்களுக்கு நடுவில் அமைந்துள்ளது. இது லக்னோவிலிருந்து 65.6 கிலோ மீட்டர் தொலைவிலும்; கான்பூரிலிருந்து 21 கிலோ மீட்டர் தொலைவிலும் உள்ளது.  
உன்னாவ் நகரம் தோல் பதனிடுதல் தொழிற்சாலை, கொசுவலை தயாரிப்பு தொழிற்சாலைகள் மற்றும் சித்திரத்தையல் எனும் **சர்தோசி** வேலைப்பாடுகளுக்கு பெயர் பெற்றது.
# உன்னாவ்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 29 வார்டுகளும், 33,273 வீடுகளும் கொண்ட உன்னாவ் நகரத்தின் மக்கள் தொகை 177,658 ஆகும். அதில் ஆண்கள் 93,021 மற்றும் பெண்கள் 84,637 ஆக உள்ளனர். பாலின விகிதம் 1000 ஆண்களுக்கு 910 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 19,980 (11%)ஆகவுள்ளனர். இதன் சராசரி எழுத்தறிவு 81.7% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 24,263 மற்றும் 172 ஆகவுள்ளனர். இதன் மக்கள் தொகையில் இந்துக்கள் 73.55%, இசுலாமியர் 25.75, சீக்கியர்கள் 0.29% மற்றும் பிறர் 0.23% ஆகவுள்ளனர்.
# உன்னாவ்

## போக்குவரத்து

### தொடருந்து நிலையம்

உன்னாவ் தொடருந்து நிலையம் லக்னோ-கான்பூர் இருப்புப் பாதை வழித்தடத்தில் உள்ளது. உன்னாவ் இரயில் நிலையம் கோரக்பூர், லக்னோ, கான்பூர், அகமதாபாத், போபால், நாக்பூர், சென்னை, பாலக்காடு, புவனேஸ்வர், மும்பை, பாட்னா, சூரத் உஜ்ஜைன் போன்ற நகரங்களுடன் இணைக்கிறது.
# உன்னாவ்

## போக்குவரத்து

### சாலைப்போக்குரவரத்து

தேசிய நெடுஞ்சாலை 25 மற்றும் மாநில நெடுஞ்சாலை எண் 78 உன்னாவ் நகரம் வழியாகச் செல்கிறது.
# உன்னாவ்

## போக்குவரத்து

### வானூர்தி நிலையம்

இதன் அருகமைந்த வானூர்தி நிலையம் கான்பூர் வானூர்தி நிலையம் 25 கிலோ மீட்டர் தொலைவிலும்; லக்னோ வானூர்தி நிலையம் 50 கிலோ மீட்டர் தொலைவிலும் உள்ளது.
# எசு. முரளிதர்

**எசு. முரளிதர்** (*S. Muralidhar*) என்பவர் இந்திய நீதிபதி ஆவார். தற்போது, ஒரிசா உயர் நீதிமன்றத்தின் தலைமை நீதிபதியாக உள்ள இவர் மதராசு உயர் நீதிமன்ற நீதிபதியாக நியமிக்கப்பட்டுள்ளார். இவர் பஞ்சாப் மற்றும் அரியானா உயர்நீதிமன்றத்தின் முன்னாள் நீதிபதி ஆவார். இவர் மே 2006-ல் குடியரசுத் தலைவரால் தில்லி உயர் நீதிமன்றத்திற்கு நீதிபதியாக நியமிக்கப்பட்டார். பின்னர் இவர் மார்ச் 2020 அன்று பஞ்சாப் மற்றும் அரியானா உயர்நீதிமன்றத்தில் நீதிபதியாகப் பதவி ஏற்றார்.
# எசு. முரளிதர்

## கல்வி

எசு. முரளிதர் சென்னை விவேகானந்தா கல்லூரியில் தனது இளம் அறிவியல் (வேதியியல்) படிப்பை 1981-ல் முடித்து சென்னை பல்கலைக்கழகத்தில் பட்டம் பெற்றார். இவர் சென்னைப் பல்கலைக்கழகத்தில் இளங்கலைச் சட்டப் படிப்பில் முதல் தரவரிசையைப் பெற்றார். இலட்சுமிநரசா ரெட்டி, எல் சி மில்லர் பதக்கங்கள் மற்றும் கார்மைக்கேல் மற்றும் இன்னெசு பரிசு, 1984 ஆகியவற்றைப் பெற்றார். சட்ட மாணவராக, இவர் மெட்ராசு சட்டக் கல்லூரியின் இரு உறுப்பினர் குழுவின் ஒரு பகுதியாக இருந்தார். அகில இந்திய மாதிரி நீதிமன்ற போட்டியில் வென்றார். இதன் காரணமாக 1984ஆம் ஆண்டு ஏப்ரல் மாதம் வாசிங்டன் டி. சி. யில் நடைபெற்ற 25வது பிலிப் சி. செசப் சர்வதேச சட்ட மாதிரி நீதிமன்றப் போட்டியில் இந்தியாவைப் பிரதிநிதித்துவப்படுத்தினார். இவர் முதுநிலை சட்டப்படிப்பினை 1990-ல் நாக்பூர் பல்கலைக்கழகத்தில் அரசியலமைப்பு மற்றும் நிர்வாகச் சட்டத்தில் நிபுணத்துவத்துடன் முதல் தரவரிசையில் முடித்தார். பிப்ரவரி 2003-ல் "இந்தியாவில் சட்ட உதவி மற்றும் குற்றவியல் நீதி அமைப்பு" என்ற தலைப்பில் முனைவர் பட்டஆராய்ச்சினை முடித்து தில்லி பல்கலைக்கழகத்தில் முனைவர் பட்டம் பெற்றார். இந்திய நிறுவனச் செயலர்களின் நிறுவனத்தில் உறுப்பினராகவும் உள்ளார்.
# எசு. முரளிதர்

## ஆரம்ப கால பணி

எசு.முரளிதர் 1984 செப்டம்பரில் சென்னையில் சட்டப் பயிற்சியைத் தொடங்கினார். இவர் திசம்பர் முரளிதர் முதன்மையாக இந்திய உச்ச நீதிமன்றத்திலும் தில்லி உயர் நீதிமன்றத்திலும் பணியாற்றினார். இவர் 1990-ல் வழக்குரைஞர்-வழக்குரைஞர் தேர்வில் தகுதியில் முதல் இடத்தைப் பெற்றார். முகேசு கோசுவாமி நினைவுப் பரிசு பெற்றார். உச்சநீதிமன்றம் சட்ட சேவைகள் குழுவின் வழக்கறிஞராகவும் செயல்பட்ட இவர் பின்னர் இரண்டு முறை அதன் உறுப்பினராக இருந்தார். போபால் பேரழிவில் பாதிக்கப்பட்டவர்களுக்கான வழக்குகள், மனநலம் பாதிக்கப்பட்டவர்கள் என்று கூறப்படும் நபர்கள் சிறையில் அடைக்கப்பட்ட பரிதாபகரமான சூழ்நிலைகள் மற்றும் நர்மதா அணைகளால் இடம்பெயர்ந்தவர்கள் தொடர்பான வழக்குகள் இவரது *சார்பு* வேலைகளில் அடங்கும். பல பொது நல வழக்குகள் மற்றும் மரண தண்டனை விதிக்கப்பட்ட குற்றவாளிகள் சம்பந்தப்பட்ட வழக்குகளில் உச்ச நீதிமன்றத்தால் உதவி வழக்கறிஞராக நியமிக்கப்பட்டார். முரளிதர், தேசிய மனித உரிமைகள் ஆணையம் மற்றும் இந்தியத் தேர்தல் ஆணையத்தின் ஆலோசகராகவும், திசம்பர் 2002 முதல் மே 2006 வரை சட்ட ஆணையத்தின் தில்லி உயர் நீதிமன்ற நீதிபதியாக நியமிக்கப்பட்டார். தில்லி உயர்நீதிமன்றத்தின் நீதிபதியாக ஏறக்குறைய 14 ஆண்டுகள் பணியாற்றிய போது, பல்வேறு பிரச்சனைகளைக் கையாள்வதில் பல்வேறு முக்கியத் தீர்ப்புகளை இவர் வழங்கியுள்ளார். பின்னர் இவர் பஞ்சாப் மற்றும் அரியானா உயர் நீதிமன்றத்திற்கு நீதிபதியாக மாற்றப்பட்டார். இங்கு இவர் மார்ச் 6 2020 அன்று பதவியேற்றார்.
# எசு. முரளிதர்

## ஆரம்ப கால பணி

### "பணிமாற்றம்" தொடர்பான சர்ச்சை

12 பிப்ரவரி 2020 அன்று நடைபெற்ற அப்போதைய இந்திய உச்ச நீதிமன்றத்தின் தலைமை நீதிபதி எஸ்.ஏ.பாப்டே தலைமையிலான இந்திய உச்ச நீதிமன்றக் கொலீஜியம், நீதிபதி முனைவர் எசு. முரளிதரை தில்லி உயர் நீதிமன்றத்திலிருந்து பஞ்சாப் மற்றும் அரியானா உயர் நீதிமன்றத்துக்கு மாற்ற பரிந்துரைத்தது. இந்திய உச்ச நீதிமன்றத்தின் கொலீஜியத்தின் பரிந்துரையை இந்தியக் குடியரசுத் தலைவர் ஏற்றுக்கொண்டார். மேலும் 26 பிப்ரவரி 2020 அன்று இரவு இடமாற்றம் அறிவிக்கப்பட்டது. நீதிபதி எசு. முரளிதரின் அவசரமான "நள்ளிரவில்" இடமாற்றம் நாடு முழுவதும் உள்ள வழக்கறிஞர்கள், முன்னாள் நீதிபதிகள், சமூக உறுப்பினர்கள் மற்றும் ஊடகங்களால் பரவலாகப் பேசப்பட்டது. 2020 தில்லி கலவரத்தின் போது காவல்துறையின் செயலற்ற தன்மை குறித்து நீதிபதி முரளிதர் தலைமையிலான தில்லி உயர் நீதிமன்ற இருக்கை தெரிவித்த கருத்துக்களின் விளைவாகக் கருதப்பட்டது. மார்ச் 5, 2020 அன்று தில்லி உயர்நீதிமன்றம் வழங்கிய முழு நீதிமன்றக் குறிப்பின் போது நீதிபதி முரளிதர், நிகழ்வுகளின் தொடர் நிகழ்வுகள் குறித்த விவரங்களை அளித்து இடமாற்றம் குறித்தும் பேசினார்.
# எசு. முரளிதர்

## ஆரம்ப கால பணி

### ஒரிசா உயர் நீதிமன்றத்தின் தலைமை நீதிபதியாக பதவி உயர்வு

15 திசம்பர் 2020 அன்று, இந்தியத் தலைமை நீதிபதி எஸ். ஏ.பாப்டே தலைமையிலான இந்திய உச்ச நீதிமன்றத்தின் கொலீஜியம், நீதிபதி முரளிதரை ஒரிசா உயர் நீதிமன்றத்தின் தலைமை நீதிபதியாகப் பதவி உயர்வு அளித்துப் பரிந்துரை செய்தது. இவர் 31 திசம்பர் 2020 அன்று ஒரிசா உயர் நீதிமன்றத்தின் தலைமை நீதிபதியாக நியமிக்கப்பட்டார் மற்றும் 4 சனவரி 2021 அன்று பதவியேற்றார்.
# எசு. முரளிதர்

## ஆரம்ப கால பணி

### ஒரிசா உயர் நீதிமன்றத்தின் தலைமை நீதிபதியாக பதவி உயர்வு

#### குறிப்பிடத்தக்க வழக்குகள்

##### நடுவர் மன்றம்  
- *இண்டர்டோல் ஐ. சீ. எசு. செகோன்சு ஓ & எம். கோ. பி.* *லிமிடெட் வி.* இந்தியத் தேசிய நெடுஞ்சாலைகள் ஆணையம் (2013)
- *செல்வி. லான்கோ-ராணி (ஜே.வி) வி.* *இந்தியத் தேசிய நெடுஞ்சாலைகள் ஆணையம் (2016)*
- *குல்ஷன் காத்ரி வி.* *கூகிள் நிறுவனம் (2017)*  
##### நிர்வாக சட்டம்  
- *பிரகாசு அட்லாண்டா ஜே.வி.* *இந்திய தேசிய நெடுஞ்சாலைகள் ஆணையம் (2010)*
- சிசிஐ வி. கிராசிம் தொழிற்சாலை (2019)  
##### அறிவுசார் சொத்துரிமை சட்டம்  
- *பனியன் ட்ரீ ஹோல்டிங் (பி) லிமிடெட் v.* *ஏ. முரளி கிருஷ்ணா ரெட்டி (2009)*
- *எஃப். ஹாப்மேன்-எல்ஏ ரோச் லிமிடெட் வி.* *சிப்லா லிமிடெட் (2009)*
- *பேயர் கழகம் வி.* *இந்திய ஒன்றியம் (2010) *
- *நிப்பான் ஸ்டீல் நிறுவனம் வி.* *இந்திய ஒன்றியம் (2011)*  
##### சேவை மற்றும் தொழிலாளர் சட்டம்  
- *கட்டுமான பிரிவினர் சங்கம் எதிர்.* *இந்திய ஒன்றியம் (2007)*
- *கழிவுநீர் மற்றும் அதைச் சார்ந்த தொழிலாளர்களின் கண்ணியம் மற்றும் உரிமைகளுக்கான தேசிய பிரச்சாரம் (2008)*
- *தேவ் சர்மா வி.* *இந்திய ஒன்றியம் (2019)*
- *சம்பு சர்மா வி.* *டெல்லி உயர் நீதிமன்றம் (2019)*  
##### வரிவிதிப்பு  
- *சிஐடி வி.* *காபூல் சாவ்லா (2015) *
- *கார்ல்ஸ்பெர்க் இந்தியா பிரைவேட்.* *லிமிடெட் வி.* *இந்திய ஒன்றியம் (2016) *
- *சிஐடி வி.* *ஜனதா கட்சி (2016) *
- *சிஐடி வி.* *இந்திய தேசிய காங்கிரசு (2016)*
- *டிஐடி (விலக்குகள்) v.* *விஸ்வ இந்து பரிஷத் (2017) *
- *ஆன் குவெஸ்ட் மெர்ச்சண்டைசிங் இந்தியா பிரைவேட்.* *லிமிடெட் வி.* *ஜிஎன்சிடிடீ (2017) *
# எசு. முரளிதர்

## தனிப்பட்ட வாழ்க்கை

முரளிதர் சட்ட ஆய்வாளரான உஷா இராமநாதனை மணந்தார்.
# ஜேம்சு கார்ப்பென்ட்டர்

**சேமுசு கார்ப்பென்றர்** *(James Carpenter)* (1840&ndash;1899) ஒரு பிரித்தானிய வானியலாளர் ஆவார். இவர் கிரீன்விச்சில் இருந்த அரசு வான்காணகத்தில் பணிபுரிந்தார்.  
இவர் 1860 களில் கிரீன்விச் வான்காணகத்தில் அரசு வானியலாளரான சார்ச்சு ஏரி அவர்கலின் வழிகாட்டுதலின்கீழ் முதன்முதலாக விண்மீன்களின் மின்காந்தக் கதிர்நிரல்களைச் சார்ந்த நோக்கீடுகளை எடுத்தார் , .இவர் 1861, 1862 களில் காரிக்கோளின் வலயங்களின் அடிப்பகுதி இருட்டைக் கண்டறிந்த வானியலாளர்களில் ஒருவராவார். மற்ற இருவர் வில்லியம்விரே, ஆட்டோ சுத்ரூவே ஆகியவர்கள் ஆவர்.  
* கோளாகக் கருதிவந்த நிலா உலகமும் துணைக்கோளும்* எனும் நிலாவை பற்றிய நூலை 1871 இல் பொறிஞர் சேமுசு கால் நாசுமித்தும் சேமுசு கார்ப்பெண்டரும் எழுதினர்.இந்த நூல்களில் பல கோணங்களில் ஒளியூட்டி எடுக்கப்பட்ட நிலா மேற்பரப்பை உருவகிக்கும் காரையாலான படிமங்களின் ஒளிப்படங்கள் தரப்பட்டுள்ளன. அவை அக்காலத்தில் தொலைநோக்கி வழி எடுக்கப்பட்ட நிலாத்தரைப் படிமங்களை விட உண்மையான படிமங்களாக விளங்கின.  
நிலாவின் கார்ப்பென்ட்டர் குழிப்பள்ளம் இவரது பெயராலும் எடுவின் பிரான்சிசு கார்ப்பென்ட்டர் நினைவாகவும் வழங்கப்படுகிறது
# மைக்கேல் வில்லியம் ஓவந்தேன்

பேரா **மைக்கேல் வில்லியம் ஓவந்தேன்** *(Michael William Ovenden)* (1926 &ndash; 1987) ஒரு பிரித்தானிய வானியலாளரும் அரசு வானியல் கழக ஆய்வுறுப்பினரும் எடின்பர்கு அரசு கழக ஆய்வுறுப்பினரும் கிளாசுக்கோ வானியல் கழகத்தின் தலைவரும் பிரித்தனியக் கொலம்பியா பல்கலைக்கழக வானியல் பேராசிரியரும் ஆவார்.
# மைக்கேல் வில்லியம் ஓவந்தேன்

## வாழ்க்கை

இவர் இலண்டனுக்கு வடக்கில் உள்ள முசுவெல் கில்லில் 1926, மே, 21 இல் பிறந்தார். இவர் தன் இளவல் பட்டத்தை இலண்டன் அரசி மேரி கல்லூரியில் 1947 இல் பெற்றார். இவர் கேம்பிரிட்ஜ் பல்கலைக்கழகத்தில் சேர்ந்து தன் முதுகலைப் பட்டத்தைப் பெற்றார்.  
இவர் 1953 இல் கிளாசுக்கோ பல்கலைக்கழகத்தில் விரிவுரையாளராகச் சேர்ந்து வானியலில் விரிவுரையாற்றி வந்தார். இவர் 1964 இல் அங்கே முதுநிலை விரிவுரையாளரானார்.  
இவர் 1964 இல் எடின்பர்கு அரசு வானியல் கழக ஆய்வுறுப்பினர் ஆனார். இவரது பரிந்துரையாளர்கள் பீட்டர் ஆலன் சுவீட், எர்மன் பிரக், உகு எர்னெசுட்டு பட்லர், பீட்டர் பெல்ஜெட் ஆகியோர் ஆவர்.  
இவர் 1966 இல் பிரித்தானியக் கொலம்பியா பல்கலைக்கழகத்தில் பேராசிரியராகச் சேர கனடாவுக்குப் புலம்பெயர்ந்தார்.  
இவர் 1985 இல் உடல்நலிவால்ஓய்வு பெற்று, கனடா, வாங்கூவரில் 1987 மார்ச்சு 15 இல் மாரடைப்பால் இறந்தார்.
# மைக்கேல் வில்லியம் ஓவந்தேன்

## வெளியீடுகள்

- *அண்மை அறிவியல் வளர்ச்சிகள்* (1952)
- *சூரிய ஈர்ப்புப் புலத்தால் ஓளி விலகுதல்* (1952)
- *விண்மீன்களை நோக்குதல்* (1957)
- *செயற்கைக் கோள்கள்* (1960)
- *புடவியில் உயிரினம்* (1962)
- *துணைக்கோள் கவர்கைச் சிக்கல் குறித்து* (1975) ஜான் பைலுடன் இணைந்து
# பாங்கயான் மலைகள்

**பாங்கயான் மலைகள்** (*Pangaion Hills*, ; ) என்பது கிரேக்கத்தில் உள்ள ஒரு மலைத் தொடர் ஆகும். இது கவாலாவிலிருந்து தோராயமாக 40 கி.மீ. தொலைவில் உள்ளது. இதில் மிக உயர்ந்த சிகரம் 1,956 மீ கொண்ட **கூத்ரா** சிகரம் ஆகும். இதன் தெற்கே ஏஜியன் கடலும், வடக்கே பிலிப்பி - கவாலா சமவெளிகளும் உள்ளன. இந்த மலைத்தொடரின் ஒரு பகுதி செர்ஸ் பிராந்திய அலகின் தென்கிழக்கு பகுதியிலும், கவாலா பிராந்திய அலகின் வடமேற்கு பகுதி மலைகளின் பெரும் பகுதியையும் உள்ளடக்கியதாக உள்ளது.  
உதுமானிய துருக்கியர்கள் இந்த மலைகளை *Pınar Dağ* ("ஸ்பிரிங் மவுண்ட்") என்று அழைத்தனர். இந்த மலைகளின் ஸ்லாவிக் பெயர் *குஷ்னிட்சா* (Кушница) அல்லது *குஷினிட்சா* (Кушиница) என்பதாகும்.
# பாங்கயான் மலைகள்

## விளக்கம்

இந்த மலைகள் பண்டைய நகரமான பிலிப்பியிலிருந்து ஒரு வளமான சமவெளியின் எதிர்ப்பக்கமாக அமைந்துள்ளன. அவை பழங்கால நாடான சின்டிசில், ஸ்ட்ரூமா, சிரோபோடாமோஸ் ஆறுகளுக்கு இடையில் அமைந்துள்ளன. மேலும் மற்றும் ஓரியண்டல் பிளேன் மற்றும் கசுகொட்டை மரம் போன்றவை நிறைந்ததாய் உள்ளது. பங்காயோன் மலைகளில் உள்ள நிகிசியானி, பாலையோச்சோரி போன்ற நகரங்கள் வேளாண் சார்ந்தவை. இங்கு முக்கியமாக தானியங்கள், புகையிலை போன்றவை பியிரிடப்படுகின்றன. மலைகளில் உள்ள ஒரு சிகரத்தில் பழங்கால ஒரு கோட்டையகத்தின் இடிபாடுகள் உள்ளன. இம்மலைப்பகுதியில் பழங்காலத்தில் தங்கமும் வெள்ளியும் வெட்டப்பட்டன. ஏதெனியன் சர்வாதிகாரி பிசிசுட்ரேடசு நாடு கடத்தப்பட்டபோது இம்மலைக்கு அருகில் குடியேறினார். இப்பகுதியில் கிடைத்த ஏராளமான தங்கமும் வெள்ளியும்தான் ஏதெனியர்களை 465 இல் ஒன்பது சாலைகள் ( *என்னியா ஹோடோய்* ) என்று அழைக்கப்படும் பகுதியில் குடியேற்றம் ஒன்றை உருவாக்க தூண்டியது. குடியேறிகள் அருகிலுள்ள திரேசியர்களால் படுகொலை செய்யப்பட்டனர். அதனால் குடியேற்றம் கைவிடப்பட்டது. இருப்பினும் ஏதெனியர்கள் ஆம்ப்பிபோலிசில் உள்ள தங்கள் குடியேறிகளுடன் அப்பகுதிக்கு திரும்பினார்கள்.  
பண்டைய கிரேக்க மற்றும் இலத்தீன் தரவுகளில் பங்கேயன் அடிக்கடி குறிப்பிடப்படுகிறது. இது வெள்ளி, தங்க சுரங்கங்களுக்கும், கப்பல் கட்டும் மரம் மற்றும் டயோனிசசுவின் ஆரக்கிள் போன்றவைக்கும் பிரபலமானது.  
இந்த மலைத்தொடரின் பெயரால் பங்காயோ நகராட்சிக்கு பெயர் சூட்டப்பட்டது. மேலும் நகராட்சியின் தலைமையகம் எலிஃப்தெரூபோலி ஆகும்.
# வெள்ளை கூழைக்கடா

**வெள்ளை கூழைக்கடா** (The great white pelicon) என்னும் பறவை **கிழக்கு வெள்ளை கூழைக்கடா** , **ரோஸி கூழைக்கடா, வெள்ளை கூழைக்கடா என்றும் அழைக்கப்படுகிறது. இவ்வகை பறவை கூழைக்கடா பறவைகள் குடும்பத்தில் ஒரு வகை பறவையாகும்.** இவ்வகை பறவைகள் தென்கிழக்கு ஐரோப்பாவிலிருந்து ஆசியா மற்றும் ஆப்பிரிக்கா வழியாக, சதுப்பு நிலங்கள் மற்றும் ஆழமற்ற ஏரிகளில் இனப்பெருக்கம் செய்கிறது.  
தமிழ்நாட்டில் பள்ளிக்கரணை அருகில் உள்ள வேடந்தாங்கல் பறவைகள் சரணாலயத்தில் காணப்பட்டதாக தரவுகளின் மூலம் அரிய முடிகிறது.  
வெள்ளை கூழைக்கடா என்னும் இவ்வகை பறவை &nbsp;குறைந்தபட்ச கவலை&nbsp;நிலையில் இருப்பதாக&nbsp;அழிந்து வரும் உயிரினங்களின் IUCN சிவப்பு பட்டியல்&nbsp;(IUCN) மதிப்பிட்டுள்ளது.  
இப்பறவை பின் இணைப்பு I &nbsp;வனவிலங்குகளின் புலம்பெயர்ந்த உயிரினங்களைப் பாதுகாப்பதற்கான மாநாடு, காட்டுப் பறவைகளைப் பாதுகாப்பதற்கான ஐரோப்பிய ஒன்றியப் பறவைகள் ஆணையின் கீழ் இணைப்பு I மற்றும் ஐரோப்பிய வனவிலங்குகள் மற்றும் இயற்கை வாழ்விடங்களைப் பாதுகாப்பதற்கான பெர்ன் மாநாட்டின் பின் இணைப்பு II இன் கீழ் பட்டியலிடப்பட்டுள்ளது. மேலும் ஐரோப்பிய ஒன்றியத்தில் 108 சிறப்புப் பாதுகாப்புப் பகுதிகளுக்குள் பட்டியலிடப்பட்டுள்ளது. ஐரோப்பிய வரம்பில் உள்ள 43 முக்கியமான பறவை பகுதிகளுக்குள் (IBAs) அடங்கும். &nbsp;ஆப்பிரிக்க-யூரேசிய புலம்பெயர்ந்த நீர்ப்பறவைகளைப் பாதுகாப்பதற்கான ஒப்பந்தம்&nbsp;(AEWA) பட்டியலில் இவ்வகை இனமும் ஒன்றாக கருதப்படுகிறது.
# உஷா இராமநாதன்

**உஷா இராமநாதன்** (*Usha Ramanathan*) என்பவர் இந்திய மனித உரிமை ஆர்வலர் ஆவார். இவர் *சட்டம், சுற்றுச்சூழல் மற்றும் மேம்பாட்டு ஆய்விதழின்* தெற்காசியா ஆசிரியர் ஆவார்.
# உஷா இராமநாதன்

## பின்னணி மற்றும் தனிப்பட்ட வாழ்க்கை

இராமநாதன் தென்னிந்தியக் குடும்பத்தில் பிறந்தவர். இவர் சென்னைப் பல்கலைக்கழகத்தின் முன்னாள் மாணவி ஆவார். சென்னைப் பல்கலைக்கழகம், நாக்பூர் பல்கலைக்கழகம் மற்றும் தில்லி பல்கலைக்கழகம் ஆகியவற்றில் சட்டம் பயின்றார். இவர் அரசு சாரா நிறுவனங்கள் மற்றும் பன்னாட்டு அமைப்புகளின் ஆலோசகராக உள்ளார். எடுத்துக்காட்டாக, இவர் பன்னாட்டு மன்னிப்புச் சபையின் பொருளாதார, சமூக மற்றும் கலாச்சார உரிமைகளுக்கான ஆலோசனைக் குழுவின் உறுப்பினராக உள்ளார். பல்வேறு சந்தர்ப்பங்களில் இவர் மனநலம் குறித்த நிபுணராக உலக சுகாதார அமைப்பால் அழைக்கப்பட்டுள்ளார். இவரது கட்டுரைகளை பிரண்ட்லைன், தி இந்து, தி வயர் மற்றும் இந்தியன் எக்ஸ்பிரஸ் உள்ளிட்ட மற்ற முன்னணி செய்தித்தாள்களில் காணலாம்.  
ஆதார் அடையாள அட்டைத் தொடர்பான பிரச்சனைகளை முன்னிலைப்படுத்த அயராத முயற்சிகளுக்காக 2018ஆம் ஆண்டிற்கான 'மனித உரிமைகள் கதாநாயகன்' விருதை *அக்சஸ் நவ்* அமைப்பு இவருக்கு வழங்கியது.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2022-23

ஆஸ்திரேலிய துடுப்பாட்ட அணி செப்டம்பர் 2022 இல் இந்தியாவில் சுற்றுப்பயணம் செய்து மூன்று பன்னாட்டு இருபது20 (இ20ப) போட்டிகளில் விளையாடியது. அதன் பின் 2023-ல் பிப்ரவரி மற்றும் மார்ச் மாதங்களில் நான்கு தேர்வு போட்டிகளைக் கொண்ட பார்டர்- கவாஸ்கர் கோப்பைக்கானத் தொடரை விளையாடியது. தேர்வுப் போட்டிகள் 2021-2023 ஐசிசி உலக தேர்வுதுடுப்பாட்ட உலகக்கிண்ணத்தின் ஒரு பகுதியாகவும் இருக்கும்.  
முதல் இ20ப போட்டியை ஆத்திரேலிய அணி 4 வீழ்த்தல்கள் வித்தியாசத்தில் வென்றது. மைதானம் ஈரமாக இருந்ததால் இரண்டாம் இ20ப போட்டி 8 நிறைவுகள் கொண்ட போட்டியாக மாற்றப்பட்டது. இப்போட்டியில் இந்திய அணி 6 வீழ்த்தல்கள் வித்தியாசத்தில் வென்றது. மூன்றாம் இ20ப போட்டியை 6 வீழ்த்தல்கள் வித்தியாசத்தில் வென்று இந்திய அணி இ20ப தொடரை வென்றது.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2022-23

## அணிகள்

| தேர்வு | ஒருநாள் | இ20ப |
| --- | --- | --- |
| * ரோகித் சர்மா (த)
* கே. எல். ராகுல் (து.த)
* செதேஷ்வர் புஜாரா (து.த) கோவிட்-19 தொற்று காரணமாக முகமது ஷமி இந்திய அணியிலிருந்து விலகினார். அவருக்கு மாற்றாக அணியில் உமேஷ் யாதவ் சேர்க்கப்பட்டார்.  
== இ20ப தொடர் ==  
=== முதல் இ20ப ===  
=== 2வது இ20ப ===  
=== 3வது இ20ப ===  
== தேர்வுத் தொடர் ==  
=== முதல் தேர்வுப் போட்டி === |  |  |
# பதேகர்

**பதேகர்** (**Fatehgarh**), வட இந்தியாவின் அமைந்த உத்தரப் பிரதேசம் மாநிலத்தில் அமைந்த பரூக்காபாத் மாவட்டத்தில் உள்ள இராணுவப் பாசறை நகரம் ஆகும். இதனருகே பரூக்காபாத் மாநகரம் உள்ளது. பதேகர் கங்கை ஆற்றின் தென்கரையில் உள்ளது. பதேகர் அருகே பௌத்தம் தொடர்பான சங்காசியா மற்றும் சிராவஸ்தி பண்டைய நகரங்கள் உள்ளது. பதேகர் இராணுவப் பாசறை நகரம், இந்திய இராணுவத்தின் இராஜ்புத் ரெஜிமெண்டு, 114 தரைப்படை பட்டாலியன் மற்றும் சீக்கிய லைட் தரைப்படைகளின் தலைமையகம் உள்ளது. இது பரூகாபாத்திலிருந்து 5 கிலோ மீட்டர் தொலைவில் உள்ளது.
# பதேகர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி
7 வார்டுகளும், 2,486 வீடுகளும் கொண்ட பதேகர் இராணுவப் பாசறை நகரத்தின் மக்கள் தொகை 14,793 ஆகும். அதில் ஆண்கள் 9,135 மற்றும் பெண்கள்5,658 ஆக உள்ளனர். பாலின விகிதம் 1000 ஆண்களுக்கு 619 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1633 (11%) ஆகவுள்ளனர். இதன் சராசரி எழுத்தறிவு 87.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,477 மற்றும் 9 ஆகவுள்ளனர்.  
இதன் மக்கள் தொகையில் இந்துக்கள் 72.7%, இசுலாமியர் 10.34%, சீக்கியர்கள் 15.93%, கிறித்தவர்கள் 0.77% மற்றும் பிறர் 0.25% ஆகவுள்ளனர்.
# மாநிலங்களவைத் தேர்தல்கள் 1959

**மாநிலங்களவைத் தேர்தல்கள் 1959** (1959 Rajya Sabha elections) என்பது இந்திய நாடாளுமன்றத்தின் மேலவையான மாநிலங்களவைக்கு உறுப்பினர்களைத் தேர்ந்தெடுப்பதற்காக 1959ஆம் ஆண்டு நடைபெற்ற தேர்தல்கள் ஆகும்.  
1959ஆம் ஆண்டு பின்வரும் தேர்தல்கள் நடைபெற்றன.  
மாநிலம் - உறுப்பினர் - கட்சி  
**மாநிலங்களவை உறுப்பினர்கள் 1954-1960**  
| - | மகாராட்டிரா | கந்துபாய் கே தேசாய் | இதேகா | (தேர்ந்தெடுக்கப்பட்டது 09/03/1959; 1964 வரை) |
| --- | --- | --- | --- | --- |
| ஒரிசா | காசிராம் சாண்டில் | பிற |  |  |
| பீகார் | ராஜேஷ்வர் பிரசாத் நரேன் சின்ஹா | இதேகா | (தேர்ந்தெடுக்கப்பட்டது 12/10/1959; 1960 வரை) |  |
| நியமன உறுப்பினர் | ஜெய்ராம்தாஸ் தௌலத்ராம் | பரிந்துரைக்கப்பட்டது | (நியமனம் 19/10/1959 1964 வரை) |  |
| நியமன உறுப்பினர் | சர்தார் ஏஎன் பணிக்கர் | பரிந்துரைக்கப்பட்டது | (நியமனம் 25/08/1959 1960 வரை) |  |
| நியமன உறுப்பினர் | மோகன் லால் சக்சேனா | பரிந்துரைக்கப்பட்டது | (நியமனம் 22/11/1959 1964 வரை) | } |
# பிராங்க் சுவெட்டன்காம்

**பிராங்க் சுவெட்டன்காம்** அல்லது **சர் பிராங்க் அதெல்சுதான் சுவெட்டன்காம்** (பிறப்பு: 28 மார்ச் 1850 – இறப்பு: 11 சூன் 1946); (ஆங்கிலம்: *Sir Frank Athelstane Swettenham*; மலாய் மொழி: *Frank Swettenham*; சீனம்: 瑞天咸); என்பவர் மலாயா கூட்டமைப்பு மாநிலங்கள் எனும் பிரித்தானிய மலாயா நிர்வாக அமைப்பின் முதல் தலைமை ஆளுநராக 1896-ஆம் ஆண்டில் பதவி வகித்தவர். மலாயா ஒன்றியம் அமைக்கப் படுவதை எதிர்த்த பிரித்தானிய அதிகாரிகளில் இவரும் ஒருவர்.  
மலேசிய வரலாற்றில் தடம் பதித்துச் சென்ற மிக முக்கியமான பிரித்தானியர்களில் ஒருவராக பிராங்க் சுவெட்டன்காம் அறியப் படுகிறார். மலேசியா மற்றும் சிங்கப்பூரில் உள்ள பல இடங்களுக்கும்; மற்றும் பல சாலைகளுக்கும் இவரின் பெயர் சூட்டப்பட்டு உள்ளது.
# பிராங்க் சுவெட்டன்காம்

## பொது

இவரின் சேவைகளுக்காக சிலாங்கூர் மாநிலத்தில் **சுவெட்டன்காம் துறைமுகம்** (ஆங்கிலம்: *Port Swettenham*; மலாய் மொழி: *Pelabuhan Swettenham*) எனும் பெயரில் ஒரு துறைமுகத்திற்கும் பெயர் வைக்கப் பட்டது. இப்போது அதன் பெயர் கிள்ளான் துறைமுகம்; (மலாய்: *Pelabuhan Klang*; ஆங்கிலம்: *Port Klang*). 1972-ஆம் ஆண்டில் பெயர் மாற்றம் அடைந்தது.  
இவர் 1 சூலை 1896 முதல் 4 நவம்பர் 1901 வரை பிரித்தானிய மலாயா நிர்வாக அமைப்பின் முதல் தலைமை ஆளுநராகப் (*Resident-General*) பணியாற்றியவர். அத்துடன் இவர் தொழில்முறை அல்லாத ஓர் ஓவியர்; ஒரு புகைப்படக் கலைஞர் மற்றும் பழங்காலக் கலைப் பொருள்கள் சேகரிப்பாளராகவும் இருந்தவர்.
# பிராங்க் சுவெட்டன்காம்

## தனிப்பட்ட வாழ்க்கை

இவர் 1850 மார்ச் 28-ஆம் தேதி, இங்கிலாந்தில் உள்ள பெல்பர் (*Belper*) எனும் இடத்தில் பிறந்தார். தகப்பனார் ஒரு வழக்கறிஞர்; பெயர் ஜேம்சு ஓல்ட்காம் சுவெட்டன்காம் (*James Oldham Swettenham*); தாயாரின் பெயர் சார்லோட் எலிசபெத் (*Charlotte Elizabeth*).  
ஸ்காட்லாந்தில் உள்ள டாலர் அகாடமி (*Dollar Academy*) மற்றும் யார்க் செயின்ட் பீட்டர்ஸ் பள்ளியில் (*St Peter's School, York*) கல்வி பயின்றார். இவருடைய மண வாழ்க்கை சிறப்பாக அமையவில்லை. தொடக்கத்தில் இருந்தே பிரச்சினைகள்; அவரின் திருமண வாழ்க்கை 1938-ஆம் ஆண்டு வரை நீடித்தது. பின்னர் விவாகரத்து பெற்றார்.
# பிராங்க் சுவெட்டன்காம்

## அரசியல் வாழ்க்கை (1871 - 1901)

1871-ஆம் ஆண்டில், முதன்முதலில் நீரிணை குடியேற்றப் பகுதியின் பொதுச் சேவைத் துறையில் (*Straits Settlements Civil Service*) ஓர் இளநிலை அதிகாரியாகச் சிங்கப்பூருக்கு அனுப்பப்பட்டார்.
# பிராங்க் சுவெட்டன்காம்

## அரசியல் வாழ்க்கை (1871 - 1901)

### பங்கோர் உடன்படிக்கை (1874)

பிரித்தானிய மலாயாவில் பிரித்தானிய நிர்வாகத்தின் கட்டமைப்பை வடிவமைப்பதில் செல்வாக்கு மிக்கவராக இருந்தார். அங்கு அவர் மலாய் மொழியைக் கற்றுக் கொண்டார்.  
1870-களில், தீபகற்ப மலாய் மாநிலங்களில் பிரித்தானிய தலையீடுகளில் சுற்றி இருந்த நிகழ்வுகளில், இவர் ஒரு பிரித்தானிய - மலாய் இடைத் தரகராக (*British-Malay Intermediary*) பங்கு வகித்தார்.  
1874-ஆம் ஆண்டு பங்கோர் உடன்படிக்கை 1874 (*Pangkor Treaty of 1874*) கையெழுத்தானது. அதைத் தொடர்ந்து அமைக்கப்பட்ட லாருட் அமைதி ஆணையத்தில் (*Commission for the Pacification of Larut*) இவர் ஓர் உறுப்பினராக இருந்தார்.